OBRAZLOŽENJE

UZ NACRT PRIJEDLOGA I. IZMJENE I DOPUNE GODIŠNJEG PLANA UPRAVLJANJA POMORSKIM DOBROM ZA 2023. GODINU

Postupak davanja koncesijskih odobrenja uređen je Uredbom o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14), temeljem koje gradonačelnik donosi godišnji plan upravljanja pomorskim dobrom.

Godišnji plan upravljanja pomorskim dobrom Grada Opatije donijet je dana 30. prosinca 2022. godine, objavljen je u „Službenim novinama Primorsko-goranske županije“ broj 2/23 i stupio je na snagu dana 24. siječnja 2023. godine.

Slijedom pisma namjere zainteresiranih stranaka predlaže se donošenje I . Izmjene i dopune Godišnjeg plana upravljanja pomorskim dobrom (u daljnjem tekstu: I.Izmjena i dopuna Plana) kojim bi se utvrdilo slijedeće:

* na plaži Ičići, mikrolokaciji broj 5., uz već propisanu ugostiteljsku djelatnost u montažnom objektu i na pripadajućoj terasi od 50 m2, 1 škrinja za ambulantnu prodaju sladoleda i 1 rashladni uređaj za ambulantu prodaju pića i napitaka u profilu montažnog objekta sa lijeve strane odnosno sa strane prema ugostiteljskom objektu Calypso,
* mikrolokacija ugostiteljska terasa ispred ugostiteljskog objekta Hemingway bar (od 122 m2).

Nakon provedenog javnog savjetovanja i utvrđivanja konačnog teksta I.Izmjena i dopuna Plana će se dostaviti nadležnom tijelu samouprave u Primorsko-goranskoj županiji radi davanja potvrde o usklađenosti sa Godišnjim planom upravljanja pomorskim dobrom Primorsko-goranske županije (u daljnjem tekstu: Potvrda).

Nakon ishođenja Potvrde, I.Izmjena i dopuna Plana i Potvrda biti će objavljeni na mrežnim stranicama i oglasnoj ploči Grada te u „Službenim novinama“ Primorsko-goranske županije“.

I.Izmjena i dopuna Plana će stupiti na snagu osmi dan od dana objave u „Službenim novinama Primorsko-goranske županije“.

U Opatiji, 27. travnja 2023.g.

GRADONAČELNIK:

Fernando Kirigin, mag. oec.